**PODALJŠANO BIVANJE 2- DELO OD DOMA**

Spoštovani starši in učenci!

V pouk na daljavo se vključuje tudi podaljšano bivanje. Spodaj sem vam pripravila naloge in predloge, kaj lahko naredite vsak dan.

Prosim, če je mogoče, za povratne informacije v obliki fotografije ali kratkega zapisa tega, kaj je vaš otrok v povezavi z nalogo opravil. Informacije o opravljenem delu pošljite na moj elektronski naslov: nives.zabkar@guest.arnes.si.

Lep pozdrav,

učiteljica Nives

**PONEDELJEK, 11.5.2020**

***V ŽIVALSKEM VRTU JE ZMERAJ ZABAVNO.***

Poglej kaj počnejo živali v živalskem vrtu v San Diegu in to **v živo** na povezavi:

<https://kids.sandiegozoo.org/videos>







**TOREK, 12.5.2020**

**IGRA SPOMIN**

Spomin, malo drugače, kot si ga navajen/a.

Potrebuješ:

* Karton
* Pisalo/ slike

Izdelaj čisto svojo igro spomin. Nareži karton na enako velike koščke. Odloči se, kakšno igro spomina boš izdelal/a. Lahko enostavno narišeš enako sliko na dva kartončka. Lahko pa se odločiš za eno od naslednjih možnosti: narišeš polovico živali na en kartonček in drugo polovico na drugi kartonček; na en kartonček nariši mladička živali, na drugo pa njegovo mamico; lahko pa na kartončke napišeš tudi številke ali besede.

Ena možnost je tudi, da slik ne rišeš, ampak jih natisneš in nalepiš na kartonček.



**SREDA, 13.5.2020**

**KAMPIRAJ DOMA ☺**

Prihod lepega vremena in višjih temperatur je idealna priložnost za kampiranje- in to lahko narediš tudi doma. Na dvorišču, na travniku ali pa kar v dnevni sobi.



**Potrebuješ:**

* Dve odeji
* Vrvico
* Blazine
* Knjige ali kamne
* Palico
* Kljukice za perilo

**Kako postaviš šotor?**

1. Poiščeš primeren prostor- med dvema drevesoma, sredi dnevne sobe.

2. Vrvico privežeš na eni strani na drevo (omaro) v višini glave.

3. Na drugi strani jo pri tleh privežeš na zapičeno palico (nogo mize).

4. Preko vrvice položiš odejo in jo pripneš s kljukicami za perilo.

5. Robove obtežiš s kamni (knjigami).

6. V nastali šotor položiš odejo in blazine.

7. Prineseš si najljubše prigrizke, se uležeš in uživaš.



**ČETRTEK, 14.5.2020**

**ZGODBE, KI JIH PRIPOVEDUJEJO KAMENČKI**

Poišči različne ploščate kamenčke.

Nanje s flomastri nariši najrazličnejše motive. Daj jih v vrečko. Vleci posamezne kamenčke in ob slikah pripoveduj zgodbo.

**Nekaj idej:**

**DETEKTIVSKA**

 **VRTNARJENJE**

**Še veliko drugih idej najdeš:** <https://ar.pinterest.com/ColorWorldLV/story-stones/>

O izdelavi barvnih kamenčkov se lahko poučiš na povezavi: <https://www.youtube.com/watch?v=jf5hp6-Ckdk>

**PETEK, 15.5.2020**

**MINI KNJIGICA**

Naredi in zapiši samo nujne stvari.

Kako jo izdelaš najdeš na spodnji povezavi:

<https://www.youtube.com/watch?time_continue=71&v=lzMbmm0yYOU&feature=emb_title>

